**Sonetul dimineții**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a-ndepărtat al nopţii negru fald,

Luând cu sine stelele captive,

Şi zorii ciripesc pe portative

Vărsându-şi rubiniul în smarald.

Călcând pe orizonturi relative,

Se-nalţă soarele ca un herald,

Vestind semeţ invazia de cald

În care binele să se cultive.

Zvâcneşte roua într-un ultim spasm,

Stingându-şi cea din urmă nestemată

Dintr-un decor care părea de basm,

Şi-n dimineaţa binecuvântată

Rostesc din suflet, cu entuziasm:

Primeşte-mi închinarea, Sfinte Tată!

Simion Felix Marțian